ระเบียบกรมสรรพสามิตระเบียบกรมสรรพสามิตว่าด้วยการปฏิบัติในการจัดเก็บภาษีสุราค่าแสตมป์ยาสูบ และค่าธรรมเนียมสำหรับการประทับตราไพ่สำหรับการนำเข้าสุรายาเส้นยาสูบ และไพ่ พ.ศ.2535-------------เพื่อให้การจัดเก็บภาษีสุรา ค่าแสตมป์ยาสูบ และค่าธรรมเนียมสำหรับการประทับตราไพ่สอดคล้องกับการจัดเก็บภาษีมูลค่าเพิ่ม สะดวกแก่ผู้นำเข้าและการปฏิบัติงานของเจ้าพนักงานศุลกากร กรมสรรพสามิต จึงวางระเบียบไว้ ดังนี้ ข้อ 1 ระเบียบนี้เรียกว่า `ระเบียบกรมสรรพสามิต ว่าด้วยการปฏิบัติใน การจัดเก็บภาษีสุรา ค่าแสตมป์ยาสูบและค่าธรรมเนียมสำหรับการประทับตราไพ่ สำหรับการนำ เข้าสุรายาเส้น ยาสูบและไพ่ พ.ศ.2535' ข้อ 2 ระเบียบนี้ให้ใช้บังคับตั้งแต่วันที่ 1มกราคม 2535 เป็นต้นไป ข้อ 3 การจัดเก็บภาษีสุราสำหรับสุราที่นำเข้า3.1เมื่อผู้ได้รับใบอนุญาตให้นำสุราเข้ามาในราชอาณาจักร ได้นำสุราเข้ามาในราชอาณาจักรแล้วให้ชำระภาษีสุราพร้อมกับการชำระอากรขาเข้า ณ กรมศุลกากร หรือ ด่านศุลกากร หรือที่ซึ่งกรมศุลกากรกำหนดให้มีการผ่านพิธีการศุลกากรสำหรับสินค้าที่นำเข้าโดยแนบต้นฉบับใบอนุญาตให้นำสุราเข้ามาในราชอาณาจักรไปพร้อมกับใบขนสินค้าตามกฎหมายว่า ด้วยศุลกากรเพื่อเจ้าพนักงานศุลกากรจะได้ใช้รายการสุราในใบอนุญาตให้นำสุราเข้ามาใน ราชอาณาจักรเป็นข้อมูลในการตรวจสอบ คำนวณภาษีสุราต่อไป3.1เมื่อได้มีการชำระภาษีสุราตามข้อ 3.1 แล้วให้ผู้นำเข้ายื่นขอปิดแสตมป์ สุราที่นำเข้ามาในราชอาณาจักร ตามแบบ ส.2/85 ต่อเจ้าพนักงานสรรพสามิต ณกองการสุราหรือสำนักงานสรรพสามิตจังหวัดแห่งท้องที่ที่มีการนำสุราเข้ามา พร้อมแนบหลักฐาน ดังนี้3.2 เมื่อได้มีการชำระภาษีสุราตามข้อ 3.1 แล้ว ให้ผู้นำเข้ายื่นขอปิดแสตมป์สุราที่นำเข้ามาในราชอาณาจักร ตามแบบ ส.2/85ต่อเจ้าพนักงานสรรพสามิต ณ กอง การสุราหรือสำนักงานสรรพสามิตจังหวัดแห่งท้องที่ที่มีการนำสุราเข้ามาพร้อมแนบหลักฐานดังนี้3.2.1 สำเนาใบอนุญาตให้นำสุราเข้ามาในราชอาณาจักร3.2.2 สำเนาใบแสดงรายการและราคาสินค้า3.2.3 สำเนาใบขนสินค้าขาเข้า ซึ่งแสดงรายการภาษีสุรา และ ภาษีมูลค่าเพิ่ม3.2.4 สำเนาใบเสร็จรับเงินค่าภาษีสุราของกรมศุลกากร โดยให้ นำต้นฉบับมาแสดงด้วย3.2.5 สำเนาใบอนุญาตขนสุรา (แบบ 195) โดยให้นำต้นฉบับมา แสดงด้วย3.3 ให้เจ้าพนักงานสรรพสามิตเป็นผู้รับผิดชอบในการตรวจสอบและ ควบคุมการปิดแสตมป์สุราที่นำเข้ามาในราชอาณาจักร ข้อ 4การจัดเก็บค่าแสตมป์ยาสูบสำหรับยาเส้นและยาสูบที่นำเข้า4.1 สำหรับยาสูบชนิดบุหรี่ซิกาแรตที่ผลิตในต่างประเทศ4.1.1 เมื่อผู้ได้รับอนุญาตนำเข้าได้นำยาสูบชนิดบุหรี่ซิกาแรตเข้า มาในราชอาณาจักรแล้วให้ผู้ได้รับอนุญาตนำเข้ายื่นชำระค่าแสตมป์ยาสูบพร้อมกับการชำระอากรขาเข้า ณ กรมศุลกากร4.1.2 เมื่อผู้ได้รับอนุญาตนำเข้าได้ชำระค่าแสตมป์ยาสูบ ตามข้อ 4.1.1แล้วให้นำใบเสร็จรับเงินค่าแสตมป์ยาสูบมาแจ้งต่อกรมสรรพสามิตเพื่อจัดเจ้า พนักงานไปทำการตรวจสอบยาสูบชนิดบุหรี่ซิกาแรตที่ผลิตในต่างประเทศและตรวจปล่อยสินค้าต่อไป4.2 สำหรับยาเส้นหรือยาสูบอื่น นอกจากยาสูบชนิดบุหรี่ซิกาแรตที่ผลิตใน ต่างประเทศ4.2.1 เมื่อผู้ได้รับอนุญาตนำเข้าได้นำยาเส้นหรือยาสูบอื่นนอก จากยาสูบชนิดบุหรี่ซิกาแรตที่ผลิตในต่างประเทศเข้ามาในราชอาณาจักรแล้วให้ผู้ได้รับอนุญาตนำ เข้าชำระค่าแสตมป์ยาสูบพร้อมกับการชำระอากรขาเข้า ณกรมศุลกากร4.2.2 เมื่อผู้ได้รับอนุญาตนำเข้าได้ชำระค่าแสตมป์ยาสูบ ตามข้อ 4.2.1แล้ว ให้นำใบเสร็จรับเงินค่าแสตมป์ยาสูบมาแจ้งต่อกรมสรรพสามิตหรือสำนักงานสรรพสามิตจังหวัดเพื่อขอรับแสตมป์ยาสูบไปทำการปิดภายใต้การควบคุมของเจ้าพนักงาน ข้อ 5การจัดเก็บค่าธรรมเนียมสำหรับการประทับตราไพ่สำหรับไพ่ที่นำเข้า5.1 เมื่อผู้ได้รับใบอนุญาตนำไพ่เข้ามาในราชอาณาจักรได้นำไพ่เข้ามาในราชอาณาจักรแล้วให้ผู้ได้รับใบอนุญาตนำเข้ายื่นชำระค่าธรรมเนียมสำหรับการประทับตราไพ่พร้อมกับการชำระอากรขาเข้า ณ กรมศุลกากร5.2 เมื่อผู้ได้รับใบอนุญาตนำไพ่เข้ามาในราชอาณาจักรได้ชำระค่า ธรรมเนียมสำหรับการประทับตราไพ่ตามข้อ 5.1 แล้ว ให้นำไพ่มาประทับตราณ โรงงาน ไพ่ กรมสรรพสามิตภายใน 7 วัน นับแต่วันที่ได้รับไพ่จากเจ้าพนักงานศุลกากรประกาศ ณ วันที่ 1 มกราคม พ.ศ.2535โกวิทย์ โปษยานนท์